CELEX: 62020CA0102
Language: da
Date: 2021-11-25 00:00:00
Title: Sag C-102/20: Domstolens dom (Tredje Afdeling) af 25. november 2021 — StWL Städtische Werke Lauf a.d. Pegnitz GmbH mod eprimo GmbH (anmodning om præjudiciel afgørelse fra Bundesgerichtshof — Tyskland) [Præjudiciel forelæggelse – direktiv 2002/58/EF – behandling af personoplysninger og beskyttelse af privatlivets fred i den elektroniske kommunikationssektor – artikel 2, stk. 2, litra h) – begrebet »elektronisk post« – artikel 13, stk. 1 – begrebet »anvendelse af elektronisk post med henblik på direkte markedsføring« – direktiv 2005/29/EF – urimelig handelspraksis – bilag I, nr. 26) – begrebet »vedholdende og uønskede henvendelser pr. e-mail« – reklamemeddelelser – indbakkereklame]

31.1.2022   
            
            
               DA
            
            
               Den Europæiske Unions Tidende
            
            
               C 51/7
            
         
      Domstolens dom (Tredje Afdeling) af 25. november 2021 — StWL Städtische Werke Lauf a.d. Pegnitz GmbH mod eprimo GmbH (anmodning om præjudiciel afgørelse fra Bundesgerichtshof — Tyskland)
      (Sag C-102/20) (1)
      
      (Præjudiciel forelæggelse - direktiv 2002/58/EF - behandling af personoplysninger og beskyttelse af privatlivets fred i den elektroniske kommunikationssektor - artikel 2, stk. 2, litra h) - begrebet »elektronisk post« - artikel 13, stk. 1 - begrebet »anvendelse af elektronisk post med henblik på direkte markedsføring« - direktiv 2005/29/EF - urimelig handelspraksis - bilag I, nr. 26) - begrebet »vedholdende og uønskede henvendelser pr. e-mail« - reklamemeddelelser - indbakkereklame)
      (2022/C 51/08)
      Processprog: tysk
      
         Den forelæggende ret
      
      Bundesgerichtshof
      
         Parter i hovedsagen
      
      
         Sagsøger: StWL Städtische Werke Lauf a.d. Pegnitz GmbH
      
         Sagsøgt: eprimo GmbH
      
         Procesdeltager: Interactive Media CCSP GmbH
      
         Konklusion
      
      
                  1)
               
               
                  Artikel 13, stk. 1, i Europa-Parlamentets og Rådets direktiv 2002/58/EF af 12. juli 2002 om behandling af personoplysninger og beskyttelse af privatlivets fred i den elektroniske kommunikationssektor (direktiv om databeskyttelse inden for elektronisk kommunikation), som ændret ved Europa-Parlamentets og Rådets direktiv 2009/136/EF af 25. november 2009, skal fortolkes således, at visning af reklamemeddelelser i indbakken tilhørende en bruger af en e-mailtjeneste, der er udformet således, at de fremtræder som rigtig elektronisk post, og er placeret samme sted som denne, udgør »anvendelse af […] elektronisk post med henblik på direkte markedsføring« som omhandlet i denne bestemmelse, uden at den tilfældige udvælgelse af modtagerne af de nævnte meddelelser eller fastsættelsen af, hvor stor byrden for denne bruger er, har betydning i denne henseende, idet en sådan anvendelse kun er tilladt på betingelse af, at brugeren er blevet informeret klart og præcist om, hvordan sådanne reklamer nærmere bestemt udbredes, herunder bl.a. i listen over modtagne private e-mails, og har givet sit samtykke til at modtage sådanne reklamemeddelelser specifikt og med fuldt kendskab til følgerne.
               
            
                  2)
               
               
                  Nr. 26) i bilag I til Europa-Parlamentets og Rådets direktiv 2005/29/EF af 11. maj 2005 om virksomheders urimelige handelspraksis over for forbrugerne på det indre marked og om ændring af Rådets direktiv 84/450/EØF og Europa-Parlamentets og Rådets direktiv 97/7/EF, 98/27/EF og 2002/65/EF og Europa-Parlamentets og Rådets forordning (EF) nr. 2006/2004 (direktivet om urimelig handelspraksis) skal fortolkes således, at en henvendelse bestående i visning af reklamemeddelelser i indbakken tilhørende en bruger af en e-mailtjeneste, der er udformet således, at de fremtræder som rigtig elektronisk post, og er placeret samme sted som denne, er omfattet af begrebet »vedholdende og uønskede henvendelser« til brugere af e-mailtjenester som omhandlet i denne bestemmelse, hvis visningen af disse reklamemeddelelser dels har haft en så tilstrækkelig hyppig og regelmæssig karakter, at den kan kvalificeres som »vedholdende henvendelser«, dels kan kvalificeres som »uønskede henvendelser«, idet brugeren ikke har givet sit forudgående samtykke til visningen.
               
            
         (1)  EUT C 209 af 22.6.2020.